Ek is onseker oor die oorskakeling van "zelfstandige naamwoorden" na "werkwoorden" in Latyn. Ek kry die idee dit is nie sommer moontlik, soos die geval in Engels, Nederlands en Duits is nie. In Nederlands kan jy dit veel maklik doen, en dit is geweldig nuttig om jou sinne kort en kragtig te hou.
Ek het nie 'n probleem met fiets as werkwoord nie; dis baie soos die huis hoover of iets google. Morne (kontak) 12:15, 5 Desember 2016 (UTC)
Ek is nou in die war: Was gymnasium-α slegs 'n kategorie, of was dit die eerste eksamen wat gymnasium-β voorafgegaan het?
Nee , dit was nie net 'n kategorie nie, dit was 'n ander opleiding. Ná gym 4 is die klasse gesplits. Die alfa hulle het hulle eie lesse gekry, apart van ons beta's. Hulle het in die twee laaste jare gym 5 en 6 baie meer Grieks en Latyn gekry as ons. Op die eksamen het ons net Homeros vir Grieks en Livius vir Latyn gedoen. Hulle het byvoorbeeld ook Griekse tragedie en Griekse poësie gedoen en dit is glo ook op hulle eksamen gegee. Ek glo dat hulle drie eksamens vir Grieks en vir Latyn gedoen het, maar ek weet dit nie so presies meer nie. Die alfa's het ook meestal in ander beroepe beland, meer in psigologie, jura ens.Jcwf (kontak) 15:17, 22 Desember 2016 (UTC)
Ek was die afgelope paar dae 'n bietjie afwesig. 25 Januarie het ek vir my 'n boek oor Sanskrit aangeskaf. En dit het my omtrent besig gehou. Veral met die simbole wat iets soos uit The Matrix lyk. As jy die goed uitdruk op twee A4-bladsye lyk dit nog erger as wat dit reeds is. Wat mens hier sien is 36 medeklinkers maal 36 medeklinkers, dus 1.296 simbole. Ons het nog nie eens die klinkers behandel nie.
Devanagari is nie so moeilik nie. Ek het 'n bietjie Hindi gedoen toe ek student was (en alles weer vergeet). Dit was in transkipsie, maar ek het ook begin Devanagari te lees en dit is eintlike makliker as byvoorbeeld Arabies.
In Afrikaans praat ons lankal in die informele trant van "isso", 'n verkorting van [dit] is so. Onafhanklik van Afrikaans kry jy in Duits gewis ook "isso", van "[es] ist so". Die verskil: laasgenoemde is vir die Jugendwort des Jahres genomineer. Vir 'n Afrikaanssprekende is dit histeries lagwekkend, indien nie grensend aan pateties en belaglik nie. Maar die feit bly staan: Ons kry duidelik hier dieselfde taalpatrone wat op dieselfde merkbare wyse hom in verskillende lande in verskillende tale van dieselfde Wes-Germaanse familie afspeel.
Ek dink daar is belangriker goeters waaroor jy sou kan skryf. 'm Kursus Afrikaans sou my baie gehelp het...
Reeds in 1888 betoog Jacob Samuel Speyer teen die regeringsbesluit dat Sanskrit nie 'n verpligte taal aan Nederlandse universiteite sal word nie. As jy die dokument deurlees, is dit maar dieselfde trant: wat vir Grieks geld, moet vir Sanskrit ook geld.
Nee, dit het nie uitgedien nie, maar die filologie het nie in die 19de eeu bly stilstaan nie. Ek dink dit sal altyd 'n klein vakgebied wees, hoewel die meeste vrugte wat laag hang reeds gepluk is. Jy sou eens moet kyk hoeveel inligtings daaroor al op die Engelse wiktionary teenwoordig is... Die taalkunde as uitdrukking van nasionalisme is ook taamlik pre-1940 vir ons. Nou is dit eintlik meer suiwer wetenskaplike belangstelling wat dit dryf en ek dink dit is ook beter.
J.C. Steyn het geskryf in Tuiste in eie taal: dit is nie letterkunde wat die taal kan red nie. Dit is sy wetenskaplike artikels en wetenskaplike boeke. Duits verkeer hier egter in 'n totale ander gebied waar ek my eerder nie oor gaan uitspreek nie - hy is ook die taal van geld: iets wat almal na soek. Ek het trouens 'n lelike beriggie op PRAAG geskryf oor die stand van die Afrikaanse letterkunde en meer spesifiek oor die nutteloosheid van die strukturalisme en dekonstruksie en genderpolitiek wat niks vir my of Afrikaans se saligheid beteken nie, maar ons laat dit maar daar. Dat Suidpunt nog nie persona non grata verklaar is nie, is 'n onaangename teken - my brief het nog nie die regte leser gekry nie. Of, dit is ignoreer. Wel, dit is êrens in die argief as iemand dit soek... Dalk sal Suidpunt oor tien jaar 'n veredelde martelaar word.
Nee, ek wil juis die lot se skille van hulle oë af trek om te SIEN daar is ander tale daar buite wat soos 'n onbekende skat op hulle wag. Ek glo in iets soos 'n ruiltransaksie met die kleiner taaltjies. Ja, ek weet, dooie tale het geen sprekers nie, maar hier is daar weer iets anders: jy meng jou outomaties met die intellektuele elite van regoor die wêreld. As daar geen Afrikaanssprekendes teenwoordig is nie, verbaas dit niemand nie. Is daar wel, mag daar dalk 'n asmapompie benodig word. My magtig, daar is nog intelligente mense in Afrika... hulle is leerbaar. Kom ons sluit stewiger bande met hulle.
Vir die ou daar doer onder op die grond, by die betaalpunt, is die saak moontlik anders. Jy stel belang in sy dorp, sy kultuur, sy gewoontes. En omdat jou taal nou nie juis internasionaal strek nie, mag mense dalk net wonder waarom jy spesifiek in hulle taal belangstel. Ek toon belangstelling in jou taal, ek ondersteun jou werke, so waarom jy nie ook in myne nie?
Ten eerste verkeer Afrikaans op die oomblik presies in dieselfde toestand as Indonesies. Slaan enige onlangse boek oop oor Indonesies en jy word vriendelik gewaarsku die taal verander vinnig. Dis half asof die professore aan die een kant te bang is om leiding te neem, of gretig wag op die volgende taalverandering waaroor hulle 'n vaktydskrifartikel kan skryf. Hulle verwelkom enige afwyking om tog net 'n nuwe onderwerp te kry om oor te skryf.
Ek verkies daarom eerder die tale wat nie meer kan verander nie. Die dooies. Soos Latyn en soos Sanskrit. As Afrikaans sterf - wat 'n blye dag!, die vreugdevure brand!, die vuurwerke skilder die aand mooi! - hopelik sal daar dan uiteindelik konsensus bereik word. En dan kan dit uiteindelik herleef, met vaste reëls, soos Kornies. En dan sal die geldmaakstorie met taalgidse (meer spesifiek spelvorme wat konstant verander!)ook hopelik nou endkry. Want mens sien dwarsdeur die etters* se geldmaakplanne. Die werklike goed soos taalreëls word konstant ignoreer.
(*Etter het oorspronklik gif beteken. Edderkop, wat die naam vir 'n spinnekop in Deens is, is dus nou verstaanbaar).
Wat doen mens met so 'n handleiding met tale wat nog besig is om te verander, wat nog nie goed genoeg gestandaardiseer is nie? Jy sit hom terug in die boekrak en hy bly vir ewig vergete. Jy soek 'n taal, soos Duits, en selfs Engels, wat in die formele hoedanigheid redelik stadig verander. Jy wil darem nog 'n boek kan lees wat in die 1800's geskrywe is. Iets soos Dracula of The Jungle Book. Dit is 'n vloek wat Nederlands en veral Deens ook getref het - binne 50 jaar raak hierdie tale byna onherkenbaar. Die maklikste Nederlands is vir my dié tussen 1830 tot 1950. Daarna raak dit vir my, met die uitsondering van die skrywes in die Hollandse dialekte (in die verlede), al hoe moeiliker.
Want waarom wil jy nog 'n taalboek skryf as dit môre deur die Taalkommissie die afduimpie kry? En waarom het hierdie einste bliksems nog nooit 'n omvattende taalboek of selfhelpboek self uitgebring nie? EN DAARBY GEHOU NIE?
Kom ons gestel jy stam uit 'n baie... diverse stamboom met 'n Sjinese oupa+Turkse ouma, Keniaanse ouma+Engelse oupa en jou vader is nou die kind van die Sjinees-Turkse egpaar, dan sal jou Y-chromosoom mos oorwegend Sjinees wees. Afgesien van die mutasie waaroor ek my liefs nie wil uitlaat nie, wil dit vir my lyk asof die mediaboodskap simplisties konstant dieselfde bly: ag, weet jy, dit maak nie saak waar jy rondtoer nie, die Y-chromosoom bly dieselfde. Of jy daarna met 'n Indiese vrou trou, jou seun met 'n Japannese vrou, sy seun met 'n Amerikaanse vrou - jou agterkleinseun sal steeds 'n oorwegend Sjinese tipe Y-erflikheid dra. Dis nou hipoteties gesproke. Maar wanneer gaan dit dan nou verander? Eers duisende jare later?
Maar nou raak die saak vir my kompleks, want duidelik het daar 'n soort "konstante" dan nou êrens ontstaan met die immigrante in Europa. Jy kry mos nou die Proto-Europeërs (volgens party dokumente sommer "Normannen" gedoop) vernaamlik in Ysland / Noorweë / Swede (die meeste). Maar nou kry jy die "Germaanse" groep (R1b-U106) met 'n ander afwyking uit die wetenskaplikes se monde duisende jare later. Hulle genetika wyk vir die een of ander wyse van die Proto-Germaanse stamme heeltemal af. Dit wil sê hierdie "Duitse groep" staan veel nader aan die Franse, die Kelte, die Spanjaarde, maar hulle is net 'n bietjie anders. Die Nederlanders en Duitsers mag dus millennia later tale praat wat baie ooreenstem met dié in Sweeds en Noorweë wat via Denemarke in Noord-Duitsland bereik het, maar eintlik is hulle "deep down" nader aan die Romeine. Eintlik moes hulle 'n soort Latyn/Kelties gepraat het... Julius Caesar sou beslis daarvan gehou het. ;) Maar soos ons weet, het hierdie Suid-Europese nasate, wat hulle reeds in Nederland bevind het, reeds 'n vorm van "Germaans" gepraat, gegewe die Romeinse dorps- en statsname wat 'n Germaanse klankie dra.
Kyk, wat ons Franse afstammelinge hier in Suid-Afrika betref, het hulle eenvoudig vernederlands of verafrikaans. Soos die politiek en demografie dit wou hê. En soos dit gedokumenteer staan as 'n feit. Dit lyk ook nie of hulle van plan is om te verfrans nie. Daar is wel gebruikers soos Fritz du Plessis by die Franse Wikipedia wat wel uit 'n Afrikanerfamilie stam, maar verfrans het omdat sy gesin Frankryk toe is. Hy kan slegs met my in Engels en Frans kommunikeer (maar ek kan geen Frans).
As mens vandag so na die kaart kyk, dan lyk die inval, rondreise en verkragtings en die nakomelinge se voortplanting deur die Wikings maar na oordrywings deur die geskiedenisboeke... Dit het wel lekker gegaan in Ierland, indien die Engelse en Skotte hulle nie onlangs met die Iere ondertrou het nie. Jy sien wel 'n baie deinserige kolletjie by die Krim rond waar Goties vroeër gepraat is. Dat Iers nog nie uitgemoor is deur voortplanting nie, is 'n raaisel!
In Holland kry jy uit 'n monster van 94 persone 54% R-M269, 35% R-U106 en 'n aansienlike 2,1% R-U106-1; laasgenoemde is dan ook die hoogste in die hele Europa wat "gevra" is. Almal is van die R-groep, wat baie verlangs, oor die duisende jare heen, uit Asië of Suid-Europa stam.
As jy 'n Brit is wat oorwegend R1b-U106 is, sê dit nie hoe jy dit gekry het nie. Dit kon 'n immigrant in 1847 gewees het, dit kon 'n "Fransman" met 'n Duitse pa gewees het (ag, ja - hy het so Frans gelyk met sy moeder se dominante bruin oë en welige armhare en fake Paryse aksent) tydens 'n "braai en waai" (one night stand) op 'n eiland in die 1700's onder 'n kokospalmboom, dit kon wel 'n Anglo-Sakser gewees het en dit kon 'n Hollandse matroos in die hooimied gewees het.
Wat vir my veral lastig is, is die konstante naamverandering soos nog "nuwe" inligting na vore tree. Jy mag vandag 'n Duitser getoets word, môre is jy 'n Hollander.
En wat sê hierdie toetse nou eintlik? Volgens die doktor in teologie, Gebruiker:Wordscape, is genetika nou duidelik sy alfa en omega. Sy oeroeroervader stam glo uit Afrika. Dit sê vir my niks. Behalwe as jy jou genetika wil beskerm (deur voortplanting by dosyne) wat beslis nie alleen in jou hande is nie, maar in dié van jou nasate (en die sosio-ekonomiese faktore wat hulle nog gaan tref). Ek kry die indruk die geennavorsing het die mensdom werklik begin verdierlik...
Ons het dit seker sedert '45 geweet dat die ras-bloed-bodem geloof van die Nazis (insluitend die Ossewabradwag-hulle) groot lariekoek gewees het. Dis 'n afgodery gebou op bewysbare onsin. Maar nee dit was nie 'n klug nie. Dit was verskriklik. Jcwf (kontak) 13:19, 13 Februarie 2017 (UTC)
As jy moeilikheid met Afrikaans het, kan jy jou indink hoe moeilik dit hier met ons gaan wat Nederlands wil leer... Die grootste probleem is die gebrek aan dissipline, die onvermoë om 'n Nederlandse taalreël te verstaan, en dit dan maar lukraak toe te pas in Afrikaans soos dit strelend op die oor klink.
Lol. Ja, dit vir ons taamlik duidelik. Ek het 'n nuwe bladsy "Duitse invloed" begin war ek dit kan begin versamel
Wat uitdrukkings betref, is daar ontelbaar baie. Jy moet soos 'n Nederlander begin dink as jy Nederlands wil skryf.
Maar om die waarheid te sê weet ek glad nie waar dit gebruik word nie. Ek begin al meer die indruk kry die woordeboekmakers kan nie insien die woord "welke" het betrekking op 'n persoon en 'n saak nie. Ek dink dit is verouderd, of deftig. Hierdie uitdrukkinge kry ek uit die WAT:
Daar's selfs in die WAT 'n ongewone spreekwoord: "Ek en my hondjie" (nie algemeen) — berispend gesê teen iemand wat homself eerste of voor 'n ander noem, veral as die ander persoon ouer as hy of sy meerdere is.
Ja dit is 'n moontlikheid, maar my ervarings is nie altyd goed nie. Ek het dit gedoen vir my en.wikibooks Dutch en moet nou reelmatig kyk of die skakels nog lewendig is. Hoe noem ek dit? Skakelrot? Jcwf (kontak) 21:23, 9 Maart 2017 (UTC)
YouTube kan vir begripstoetse gebruik word, die nuus kyk na tipiese Suid-Afrikaanse probleme en snaaksighede. Kom ons gebruik plekke soos eNuus, wat Standaardafrikaans gebruik, en waarvan die skakels meestal die afgelope ses jaar nog dieselfde bly... Die ander moontlikhede is lokfilms (film trailers), wat steeds konstant gebly het.
Terwyl ons dus besig is om 'n klankopname te maak met 'n mooi fluweelsagte stem, wat myne beslis nie is nie, kan ons solank ersatz van hierdie middel gebruik maak. Nie as permanente oplossing nie, maar tydelike oplossing. Suidpunt (kontak) 21:32, 9 Maart 2017 (UTC)
(en my laaste boodskap vir die aand...)Ek moet bieg... ek het vir Gebruiker:Voyageur een keer 'n volledige RSG-radiodrama transkribeer (as ek nou reg onthou). Terwyl hy die potgooi geluister het, kon hy lees wat daar staan en begryp. Dit het my so drie ure geneem vir 'n 45 minute hoorspel (gratis natuurlik, dis mos privaat tussen "vriende", sonder enige winsbejag, vir opvoedkundige doeleindes), maar een pluspunt: jy hoor die stembuigings, jy hoor die verskillende tipes Afrikaans, jy kry "ruis" (nie-ateljee-toetstande), jy kry karakters wat mekaar onderbreek - alles lastigheidjies wat in die werklikheid geld.
Hallo Jcwf, ek het heelwat vrae en opmerkings te maak. Wees asseblief geduldig en antwoord maar die vrae soos die tyd geleentheid daarvoor gee.
Dit is vir my 'n groot eer om aan te kondig: Ek beskik nou oor 'n goue voël. Nee, nie die "golden banana" nie, maar die Golden Owl van Duolingo. Op 17 Maart 2017. 371+ oefeninge later. En nou dat ek die voël het met die rooi-en-wit-serp, skeel hierdie taal my nie meer nie. Dit is 'n hoofstuk in my lewe wat ek afgesluit het. Ek kan, wil, het geen lus of motivering meer om hierdie taal aan te leer nie.
Ek was naamlik baie stout. Grootliks omdat ek gekul het. Ek het die vrae en antwoorde op .txt geplak, en oor en weer soos dit nodig myself gehelp. Sodoende kon ek 75 oefeninge binne 'n dag kafdraf.
Maar die eintlike rede hoekom ek net geen gevoel vir Deens het nie is die kultuur en die mense self. Ek het gehoop ek sou baie by hierdie mense kan leer, maar wat my geweldig 'n renons in die Dene gee is hul spottery met spiritualiteit, of om zombies, spoke ens. in dieselfde sin as die Christendom te gebruik en dit vreeslik komies te vind. Nodeloos om te sê was daar 'n ysige stilte by die kommentaarblaaie by Duolingo. Want dit is 'n ingebore taboe in die mens om nie met ander mense se geloofgoed te spot nie. Dit het my uiters ongemaklik gestem. Nee eens by die Hollandse Duolingo sou mens dit vind nie. Jy sou egter by die Deense Duolingo nie 'n woord sien wat verwys na Boeddhisme, Hindoeïsme of, tipies van lafaards na die strokiesprenttekenaarmoordpoging, die Islam nie. Geen volk breek sy eie kultuur af nie. Maar die Dene doen dit wel.
Hoe moderniseer of romantiseer mens Nederlands voor jou geestesoog? Dat dit 'n aangenaamheid is? 'n Engelsman of Fransman of Duitser sal nie kan voel hoe "oud" Nederlands is nie. Dis 'n "kop"-ding uit die Afrikaanse oord. Of myne. Ewemin kan 'n Yslander voel hoe oud sy taal is. Maar hy sal vir jou goed kan oortuig waarom sy taal van die modernste op aarde is.
Ek weet glad nie wat ek misloop nie, en dit bekommer my. Ek is soos daardie Dene wat 'n Engelsman snaaks aankyk wat 'n buitensporige bedrag geld aanbied vir 'n paar ganse, en dan weier om die ganse te verkoop. Totdat die valk 'n slagting onder die vee gebring het en die mens nou uiteindelik begin insien haar suinigheid het haar niks gebaat nie. Ek dink dit was in Robert Molesworth se An Account of Denmark as it was in the Year 1692 opgeteken; dit staan so op bl. 88. Ek het hierdie verhaal in The Copenhagen Post gelees in 2012 toe die koerantblad nog gratis en toeganklik was.
Ek sou sê om Frans lief te kry is vir my soos om olywe te leer eet. Olywe smaak aaklig aan die begin. Maar sodra jy proe dit smaak soos salm, veral met fetakaas, 'n tamatietjie en met 'n ryke verbeelding, smaak dit vorentoe. Net soos wyn 'n asynsmaak aan die begin het. Suidpunt (kontak) 20:44, 20 Maart 2017 (UTC)
Smelt Rotterdammers die eind -tj-klank saam om 'n [ç]-klank voort te bring? Ek het my vader hieroor geraadpleeg, en hy sê sy twee ouers (Oudrotterdammers) het nooit so gepraat nie.
Ek het "juis" na "reg" verander. Is dit wat jy bedoel het? Ek verstaan nie wat jy met "juis" bedoel nie. (In die sin: "Indien die verhouding N:Z nie reg is nie, is die kern nie stabiel nie en sal dit radioaktief wees.")
Ek koop nou die dag in Struisbaai vir my heelwat boeke in hul oorspronklike Grieks. Nie dat ek so lief is vir Grieks nie (die voorlesings wat ek al gehoor het klink eenvoudig te plat - as dit maar soos Tol & Tol se "Sedalia" in Nieugrieks geklink het...), maar ons weet as jy in Latyn belangstel, dan moet jy maar die herkoms gaan soek. Party boeke is in 1897 gedruk, soos Sophoclis tragoediae wat saamgestel is deur Robert Yelverton Tyrrel. Die boek self lyk in die toestand of dit in 1950 gedruk kon wees, dit lyk ongeskonde, miskien effentjies vergeel. Maar maklik die helfte van die boek se blaaie is nog ongeskeurd gelaat, dit wil sê, jy kan onmoontlik die bladsye geblaai kry. Blaai jy een blad, blaai jy vier bladsye saam. Iemand het dus nooit die boek gelees nie. Dan het jy ook 'n dik boek van oom Xenophon wat mooi netjies, maar tog ru, met die hand met leer oorgetrek is. Uit MDCCCLII - 1852. Met 'n fyn swart pen staan daar voorin die naam van die eienaar: James Barclay, Sept. 1855. Ook nooit gelees nie. Verbaas my nie - dis vir heelwat mense "nog steeds" Grieks...
Terwyl ek besig is om die laaste tien bladsye van die sinoniem/antoniemlys klaar te maak, is ek ook besig om 'n lys op te stel van Latynse frases.
Ek sal dit nie aanraai nie. Baie (ook: die menigte, d.w.s. die meeste, die deursnit) Europeër(s) kan nie Latyn praat nie.
Ek het my doodgesoek na 'n Duitse voorbeeld, maar helaas - ek kon niks vind nie. Ek neem aan daar is nie? Sover ek by linguee.de gekyk het gebruik mense ook "Einige dieser Faktoren..." vir "Van hierdie faktore...", en nie "Von dieser Faktoren..." nie. Laasgenoemde sou dus 'n Afrikanerisme wees?
Nog iets - is à ses heures 'n presiese vertaling van "op sy tyd"? Dit lyk my na 'n letterlike vertaling wat regoor Vastelandeuropa gebruik word. Soos op zijn tijd, alles zu seiner Zeit (d.w.s. op sy gemak; soveel tyd soos hy benodig; wanneer dit hom geval; soos hy luskry) wat nie in Engels vertaal kan word nie, behalwe met all in good time, in due course, at will. Die "his" is opmerklik afwesig.
... was ek hoegenaamd nie verbaas nie. Ek wil amper sê: Auspicio Regis et Senatua Angliae. (Op las van die koning en parlement van Engeland, 'n baie gepaste leuse vir die Britse Oos-Indiese Kompanjie). As dit nie die een groep mense is wat hul geringer as 'n ander kultuur ag nie, is dit die ander kultuur wat baasspelerig is. As die Friese of immigrante hul minderwaardig teenoor die Nederlandssprekendes voel, is dit nie te sê die Nederlandssprekendes kyk neer op die Friese of immigrante nie. So is ons ook oorbekend met die Vlaminge vs. die Franssprekende Brussel (maar nie die Walloniërs nie, hulle is nog slegter daaraan toe). C'est la vie - ongelykheid is 'n vaste universele natuurwet, net soos die reënval. As die Franssprekendes nie aggressief begin dwarsklappe uitdeel het nie, was Quebec vandag lankal verengels. Sekere volke (of individue) kan eenvoudig nie mee logies geredeneer word of vir wen-wen-situasies beding word nie. En as hulle wel vatbaar is vir die logika en selfs ingestem het tot 'n billike beleid, beteken dit steeds nie die Monopoly-spel word met dieselfde stel reëls gespeel nie. Onthou, in sekere volke se etiket moet jou hande en kaarte altyd op die tafel wees, andere nie. Jy sal tot in alle ewigheid aan die verloorkant wees, en daar is geen strafmaatreëls vir die oortreder nie. Hy kom skotvry daarvan af.
Spesifieke swaartekrag Ja jy is reg, ek is rooi in die gesig oor hierdie spesifieke fout. Die regte term is relatiewe digtheid of soortlike gewig. Sal dit regmaak, dankie vir die bewusmaking.
'n Mens sou 'n hele tabel kon optrek en sê watter woorde is uitgedien en wat nie. Heelwat van die woorde is net verkeerd gebruik - soos "kat" pleks van "kats" (die gesel), en "klamaat" in stede van "klimaat".
Jaap, kan jy dalk help met so kort artikeltjie? Ek sien dit skakel reeds na vyf artikels! Groete! Oesjaar (kontak) 08:44, 24 Julie 2017 (UTC)
Ek het sowaar vergeet om dankie te sê! Die artikel is nou 'n voorbladartikelkandidaat. Suidpunt (kontak) 08:20, 8 Julie 2018 (UTC)
Ek het wel 'n vraag. Het u dit makliker gevind om 'n vreemdetaal, bv. Russies, via Nederlands [dus, u moedertaal] te leer, via Engels [wat vir my moeilik is, veral met die "you" wat u, jy én julle kan beteken], via Duits te leer [dit gaan nogal beter] of via Frans? Of is 'n taalbad eerder noodsaaklik? Suidpunt (kontak) 20:30, 2 Augustus 2018 (UTC)
As jy elke dag 'n trein sou uitbrand, sal dit tot ekonomiese skade lei van miljarde Rand. As jy een so elke 20 tot 50 jaar uitbrand, dwing jy die regering om 'n nuwe een te kry. Want sien, die hoeveelheid geld wat ingepomp word vir die trein wat elke dag uitgebrand word [of geblaas word deur ministers (wat nogal Latyn is vir 'Dienaars') op hoere], kniehalter die treine van ander dele om te moderniseer. Jy sit dus met die stad [waar die meeste euwels uitbreek] waar die meeste nuwe treine te vinde is. En jy kry die ander dele wat met die uitskot en verroeste Saartjie die Lokomotief van 1950 tevrede moet wees - dus, verouderde infrastruktuur. U kan dus sien waarom 'n vandalismekultuur opbloei: dit loon om te verniel. Want jy kry net heeltyd nuwes.
Ek sien hier 'n klomp frases wat, so lyk dit my, miskien met ander bewoording in Nederlands gebruik word.
Gewoonlik word hierdie uitdrukking gebruik wanneer daar klarigheid oor 'n saak bereik is, en die spreker die gesprek as afgehandel beskou. Gewoonlik impliseer dit 'n handeling gaan volg: die aanhoorder/spreker moet nou aan die werk spring, of loop/vertrek/afskeid neem. Weer speel die konteks 'n rol - as dit 'n geselsie op straat is, maak die spreker gewoonlik aanstaltes om te loop.
Indien dit 'n debat is, beteken dit waarskynlik: "wel, sien jy nou?" / "Daar het jy dit nou!" / "Nou ja!" / "Ek het mos gesê!"
Ek weet nie of ek die Frans so korrek vertaal het nie. Dit gaan oor die "rampog macan". Ek soek nog 'n presieser woord vir die volgende tendens: wanneer iets wat heilig is, geleidelik sy waarde verloor - is dit profanisering of sekularisering?
'n Voorbeeld kan byvoorbeeld "reëndanse" en "stamdanse" wees wat slegs vir 'n spesifieke maand heilig was. Maar selfs die gode moet swig voor die almagtige Dollar. Net so in Europa, soos u goed daarmee bekend is, is dit uiters lastig as toeriste die heeltyd met hul kameras flits tydens die erediens. Dit ontheilig die hele seremonie.
Ek hoop my vertaling hieronder is reg. By die eerste paragraaf het ek 'n foto se Nederlandse onderskrif "hertaal", wat die ritueel meer verstaanbaar maak vir die Afrikaanse leser.
Ek het ook die "groot aandeel" van Europese jagters as "kultuurinvloed" verander. Kyk, sover ek dit het was die Javane hoofsaaklik arbeiders of "bossiekappers". Die geringe geletterdheid wat hulle gehad het, en die bietjie geld wat hulle verdien het, laat my sterk twyfel of hulle lewensuitkyk deur die letterkunde beïnvloed sou word. Ek hoor gedurig in Suid-Afrika hoe die kringetjie van Stellenbosch selfingenome sê hulle het eiehandig Apartheid tot 'n val gebring. TWAK! Die televisie kon miskien 'n groter rol gespeel het as selfs die koerante of tydskrifte. Dis nou te sê as iemand ooit Afrikaanse programme sou kyk of Afrikaanse boeke, tydskrifte en koerante sou lees!
Ek wil 'n kompetisie doen op die Afrikaanse wiki, om onstlae te raak van saadjies, soortgelyk aan The Africa Destubathon. Dit 'n maand lank hou vanaf 15 Desember 2018 tot 15 Januarie 2019. Ek het gereel vir pryse in die vorm van Amazon gift vouchers, vir 1ste, 2de en 3rde plek, asook vir "beste artikel".
Waarom so negatief? Hoekom "ontslae raak"? Wiki-artikels is nie los van mekaar nie' (behalwe die weesbladsye). Baie 'saadjies' is eintlik knoppies van een of meer ander artikels wat so groot as bome kan wees. Ek dink hulle moet groei. 'n Groeimaraton? Maar ons moet dan eers weet: wat is eintlik 'n saadjie en wat is nie meer 'n saadjie nie. Trouens daar is ook goeters wat altyd klein sal bly, byvoorbeeld 'n Assiriese koning waaroor ons baie min weet. Dit sal net kan groei indien argeologie meer inligting oplewer en dit sal dalk nooit gebeur nie. Ons het eintlik 'n aparte kategorie hiervoor nodig: hierdie artikels kan klein maar baie kompleet wees. Ek dink daar is baie verwarring, misvattings en vooroordele oor sogenaamde saadjies wat ontstaan het uit die wanbegrip van hoe wikipedia eintlik werk. Mense het nog baie die papierensiklopedie in hulle gedagtes met sy los bladsye. Hulle dink dat hulle die kwaliteit van 'n bladsy aan sy lengte kan aflees en besef nie dat dit selfbedrog is nie. In der waarheid is die hele wikipedia eintlik een groot artikel. Die bladsye is net daar om aan die leser beter toegang tot die inligting te verskaf. Bladsye is 'n kwessie van indeling van inligting, nie van sy kwaliteit nie. Die regte kwaliteit word bepaal deur
Buite die bostaande is die lengte van 'n indiwiduele bladsy onbelangrik, omdat lesers daar nie in geïnteresseer is nie. Hulle wil net maklik die inligting kan vind en begryp. Jcwf (kontak) 20:15, 8 November 2018 (UTC)
Ek stem saam met jou en is dankbaar vir jou bydrae. Sover het ek nie 'n kriteria wat tel as 'n saadjie nie. My voorstel sal wees enige bladsy onder 5 000 grepe, wat moeilik en bedrieglik kan wees presies vir die redes wat jy gee. Daarvoor gaan ons 'n paar mense benodig om moeilike beoordelings te maak. Ek dink 'n "groeimaraton" kompetisie kan baie positief wees om die huidige 23 221 saadjies te verminder. Dumbassman (kontak) 20:31, 8 November 2018 (UTC)
Ek het nog iets op die besprekingsbladsy geskryf; dis van 'n Australiese taalgeleerde wat bekend staan vir sy boeke oor Nederlands en Afrikaans. Dit was/is ook verwarrend vir my. --Marcus Schätzle (kontak) 00:46, 15 November 2018 (UTC)
Prof Jaap, ek vertrou dit gaan goed daar in die Amerika! Dankie vir Veen en Bruinkool, dit maak 'n groot verskil. Terwyl ek so worstel met die vliegtuie, veramrde Uraan kom meer en meer voor! Kan jy help, ek weet ook nie wat dit is nie! Groete! Oesjaar (kontak) 08:48, 16 November 2018 (UTC)
(Leef, lééf hy beslis! Hy begin nou eers werklik leef. Sover ek weet geniet hy rustig sy brugspeel en om so nou en dan op Quora te antwoord. En nee, oom Jaap is nie 'n enkele dag spyt dat sy aftrede aangebreek het nie. Hy het trouens vandag nog geantwoord op Quora, so ja, hy leef nog.) Suidpunt (kontak) 19:46, 21 Mei 2020 (UTC)